armvectores/hy_wikipedia_2023 huggingface dataset:
Ժան Օգյուստ Բարր

Ժան Օգյուստ Բարր (ֆր.՝ Jean-Auguste Barre, սեպտեմբերի 25, 1811(1811-09-25)[…], Փարիզ - փետրվարի 4, 1896(1896-02-04), Փարիզ), ֆրանսիացի քանդակագործ։


== Կենսագրություն ==
ժան Օգյուստ Բարրը Բարր ազգանունով փորագրիչների տոհմի ներկայացուցիչ էր։ Հայրը` Ժակ Բարրը և նրա երկու որդիները` Դեզիրե Ալբեր Բարրը և ժան Օկյուստ Բարրը, հերթով եղել են Փարիզի դրամահատարանի գխավոր փորագրիչները։ Ժան Օգյուստ Բարրը 1842-1855 Ֆրանսիայի դրամահատարանի գլխավոր փորագրիչ Ժան Ժակ Բարրի ավագ որդին է։
Մինչև 1826 թվականը իր հոր աշակերտն է եղել, այնուհետև սովորել է քանդակագործ Ժան Պիեռ Կորտոյի մոտ։ Գերազանցությամբ ավարտել է Փարիզի գեղարվեստի ազգային դպրոցը։ 1831-1886 թվականներին մասնակցել է Ֆրանսիայի Սալոնի ցուցահանդեսներին, սկզբում` որպես մեդալագործ։ Հոր դիրքը նրան թույլ է տվել Կայսերական ընտանիքից և դրա շրջապատից ստանալ քանդակների կոմպոզիցիաների պատվերներ։
Նա ստեղծել է շատ քիչ թվով մեդաներ, սակայն փոխարենը ստորագրության մեջ ավեացրել է իր անունը։ 1852 թվականին նա ստացել է Պատվո Լեգեոնի ասպետի կոչում։ 
Ժան Օգյուստ Բարրն առաջին  քանդակագործներից մեկն է, որ ստեղծել է իր այնպիսի հայտնի ժանակակակիցների բրոնզե արձանիկներ, ինչպիսիք են Նապոլեոն Երրորդը, Վիկտորյա թագուհին, պարուհի Մարիա Տալյոնին, որին նա հավերժացրել է Սիլֆիդայի դերում, Ֆանի Էլսլերը` կաչոչա պարելիս և Էմմա Լիվրին` թիթեռնիկի կերպարում։ Նրա բրոնզե աշխատանքները պահվում են Լուվրի, Էրմիտաժի, Քլիվլենդի գեղարվեստի թանգարանի հավաքածուներում։
Բարրի քարե արձաններից մեկն իր ընկերոջ` Ալֆրեդ դը Մյուսեի գերեզմանի կիսանդրի գտնվում է Պեր Լաշեզ գերեզմանատանը։


== Ծանոթագրություններ ==
Երիցվանք (լեռ)

Անվան այլ կիրառումների համար տե՛ս՝ Երիցվանք (այլ կիրառումներ)Երիցվանք, լեռնագագաթ Հայաստանի  Սյունիքի մարզում, Բարգուշատի լեռներում, Արծվանիկ գյուղից 2,5 կմ արևելք։ Բարձրությունը 1761 մ է։


== Ծանոթագրություններ ==
Կոպեր

Կոպեր (լատ.՝ Palpebra` կոպ), մաշկի բարակ շերտ, որը ծածկում և պաշտպանում է աչքերը։ Վերին կոպի բարձրացնող մկանի կծկումը բացում է աչքը։ Այս գործընթացը կարող է տեղի ունենալ կամային և ոչ կամային ճանապարհով։ Մարդու կոպի լուսանքով ձգվում են թարթիչները, որոնք մեծացնում են աչքերի պաշտպանությունը՝ պաշտպանելով փոշուց, օտարածին մասնիկներից և արտազատուկներից։ Կոպերը օգնում են աչքի ամբողջ մակերեսով տարածել արցունքը և այլ արտազատուկները, սրանով աչքի մակերեսը պահելով միշտ խոնավ, որն անհրաժեշտ է աչքի նորմալ ֆունկցիայի համար։ Բացի այդ աչքերը թարթելը աչքը պաշտպանում է  օտար մարմիններից։
Շատ մշակույթներում ընդունված է փակել մահացածի կոպերը։


== Կառուցվածք ==


=== Շերտեր ===
Կոպերը կազմված են մի քանի շերտերից, որոնք են` մաշկ, ենթամաշկային հյուսվածք, աչքի շրջանաձև մկան, ակնակապիճային միջնորմ և կոպային շաղկապենի (մակերեսից դեպի ներքև դասավորությամբ)։ Կոպերի ներսում կան մեյբոմյան գեղձեր, որոնք արտազատում են արցունքի լիպիդային բաղադրիչները։


=== Մաշկ ===
Մաշկը նման է այլ հատվածների մաշկին, միայն մի տարբերությամբ, որ ավելի բարակ է և ավելի շատ պիգմենտային բջիջներ ունի։ Մահացածների մոտ պիգմենտը կարող է գունազրկվել և առաջացնել կոպերի գունաթափություն։ Կոպերի մաշկն ունի քրտնագեղձեր և մազեր։ Մազերից նրանք, որոնք կոպերի մակերեսին են փոխակերպվում են թարթիչների։ Կոպերի մաշկը օրգանիզմում ամենամեծ կոնցետրացիայով ճարպագեղձեր պարունակող հատվածն է։


== Տես նաև ==
Աչքեր


== Ծանոթագրություններ ==
Խոդոբուժա

Խոդոբուժա (ռուս.՝ Ходобужа), գյուղ Ռուսաստանի, Սմոլենսկի մարզի Դուխովշչինսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռուսինգա (կղզի)

Ռուսինգա (կղզի) (Ռուսինգա, անգլ.՝ Rusinga), կղզի, որը գտնվում է [[Վիկտորիա լճի արևելքում, Վինամ ծովածոցում (Կավիրոնդո), Քենիայից դեպի հարավ արևմուտք, Նյանզա նահանգում: Կղզու երկարությունը 16 կմ է, լայնությունը` 5 կմ, տարածքը` 42 կմ2: Մայրցամաքից բաժանվում է համանուն նեղուցով: Գտնվում է Հոմա-Բեյ և Կիսումու քաղաքներից դեպի արևմուտք (Հոմա ծովախորշի մոտակայքում) և Մֆանգո կղզուց հյուսիս-արևելք (Մֆվանգանու): Կամուրջով միացված է Մբիտա բնակավայրին մայրցամաքի վրա: Մբիտան լաստանավով միացված է ծովածոցի հակառակ ափին: Ռուսինգա կղզում կա օդանավակայան և ուղղաթիռի հարթակ:          
Շրջանի կլիման կիսախոնավ է կամ կիսաչորային: Ռուսինգա և Մֆանգանո կղզիները բնակեցված են սուբա ցեղախմբով, որոնք պատկանում են Բանտու ժողովուրդների խմբին, որոնց վրա ազդեցություն են ունեցել գերակայող լուոն ցեղախումբը` փոխներգործության և խառը ամուսնությունների միջոցով: Սուբաների մեծամասնությունն ապրում է Մֆանգանո կղզու վրա: 2013 թվականին սուբաները Ռուսինգա կղզու վրա անցկացնում են ամենամյա Rusinga Festival մշակութային փառատոնը, որը տևում է երկու օր, դեկտեմբերին, նախասուրբծննդյան շաբաթվա մեջ: 2018 թվականին փառատոնին մասնակցել է 8000 մարդ 13 երկրներից: Կղզու անվանումը ծագում է Eluzinga բառից, որը սուբայի լեզվով թարգմանաբար նշանակում է «կղզի»:     
Ռուսինգա կղզու շրջակայքում գրանցվել են ավելի քան 100 թռչուն, որոնցից մի քանիսը գտնվում են վերացման եզրին: Կղզում նաև ապրում է Նեղոսյան մողեսը, որը աֆրիկական մողեսներից ամենախոշորն է:
Ռուսինգա կղզին հարուստ է քարացուկներով: Ռուսինգա կղզում 1948 թվականի հոկտեմբերի 2-ին Մերի Լիքին հայտնաբերել է գրեթե ամբողջական գանգ KNM-RU 7290, որը պատկանում էր Proconsul heseloni Walker et al. տեսակին, 1993 , որը գրեթե 18 մլն տարեկան էր: Մերի և Լուիս Լիկիներն իրենց հայտնագործությունը նշել են իրենց տղայի` Ֆիլիպի ծնունդով, որը ծնվել է 1949 թվականի հունիս 21-ին:
Կերան ՄակՆալտին և նրա կոլեգաները Մինեապոլիսում գտնվող Մինեսոտայի համալսարանից Ռուսինգա կղզու վրա գտել են ընդարձակ հանածոյի անտառային համակարգ և վերականգնել են Proconsul heseloni ապրելավայրը: Տարեկան ջերմաստիճանը տատանվում է 22,6-ից մինչև 34,5 °C, իսկ տեղումներն առատ են:     
Ռուսինգայի բրածո ֆաունան ներկայացված է բաց տարածության մեջ ապրող կենդանիներով: Ռուսինգա կղզում գտնվել են բրածո կենդանիներ պալեոտրագուսների տեսակից, Ընձուղտանմաններ ընտանիքից: 
Ռուսինգայում թաղված է Քենիայի աֆրիկացիների ազգային միության գլխավոր քարտուղարը, տնտեսական պլանավորման նախարարը, Քենիայի արևմտամետ կողմնակիցներից մեկը, Թոմ Մբոիյան, որը սպանվել է Նայրոբիում 1969 թվականին:    


== Ծանոթագրություններ ==
Վորոնինո (գյուղ, Բելոպոլիեի շրջան)

Անվան այլ կիրառումների համար տե՛ս՝ ՎորոնինոՎորոնինո (ուկրաիներեն՝ Воронине), գյուղ Ուկրաինայի Սումիի մարզի Բելոպոլիեի շրջանում։
2001 թվականի տվյալներով Վորոնինո գյուղում բնակվում էր 154 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Նաիմա Սահլբոմ

Նաիմա Սահլբոմ (շվեդերեն՝ Naima Sahlbom, մայիսի 15, 1871(1871-05-15), Ստոկհոլմ - մարտի 29, 1957(1957-03-29), Ստոկհոլմ), շվեդ քիմիկոս, հանքաբան, խաղաղության համար մղվող պայքարի ակտիվիստուհի։


== Կենսագրություն ==
Միջնակարգ դպրոցն ավարտելուց հետո Նաիման ուսումը շարունակել է Ուպսալայի համալսարանում, որտեղ ուսումնասիրել է քիմիա, հանքաբանություն, երկրաբանություն։ 1894 թվականին ավարտել է համալսարանը՝ ստանալով երկրաբանի որակավորում և համապատասխան դիպլոմ։ 1896 թվականին, հաջողությամբ պաշտպանելով իր պատրաստած ատենախոսությունը, ստացել է փիլիսոփայական գիտությունների թեկնածուի գիտական աստիճան։ Այնուհետև սովորել է Աախենի տեխնիկական բարձրագույն դպրոցում, Բազելի համալսարանում, որից հետո Նոյշատելի նորաբաց համալսարանում պաշտպանել է դոկտորական ատենախոսություն և ստացել փիլիսոփայական գիտությունների դոկտորի աստիճան (1910)։
Սահլբոմը, փիլիսոփայությունից զատ, ակտիվորեն զբաղվել է քիմիական վերլուծությամբ, 1914 թվականին Ստոկհոլմում բացել է ջրի, հանքանյութերի, ապարների քիմիական վերլուծության մասնավոր աշխատանոց (լաբորատորիա)։ Միաժամանակ հասարակական եռանդուն գործունեություն է ծավալել. 1919-1944 թթ. Խաղաղության և ազատության համար պայքարի կանանց միջազգային լիգայի (IKFF) խորհրդի անդամ էր, 1924 թվականից էլ ղեկավարել է «Ընդդեմ ռազմական գործի գիտականացման» կոմիտեն։ Տասնամյակներ ձգված եռանդուն գործունեության համար նրան 1946 թվականին շնորհվել է  Illis Quorum ոսկե մեդալ։


== Ծանոթագրություններ ==


== Գրականություն ==
Staffan Bergwik, Kunskapens onsynliga scener. Vetenskapshistorier 1900–1950. Makadam förlag 2016
Պիանելո դել Լարիո

Պիանելո դել Լարիո (իտալերեն՝ Pianello del Lario), կոմունա Իտալիայում, տեղակայված է Լոմբարդիա մարզի Կոմո գավառում։
Բնակչությունը կազմում է 1029 մարդ, խտությունը՝ 114 մարդ/կմ²։ Զբաղեցնում է 9 կմ² տարածք։ Փոստային ինդեքս՝ 22010։ Հեռախոսային կոդ՝ 0344։


== Ժողովրդագրություն ==
Բնակչության թվաքանակի փոփոխությունները.


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Անդրանիկ Միրզոյան

Անդրանիկ Գառնիկի Միրզոյան (մարտի 20, 1950(1950-03-20), Արամուս, Աբովյանի շրջան, Հայկական ԽՍՀ, ԽՍՀՄ), ՀՀ պետական գործիչ, 2007-2013 թթ. ՀՀ հատուկ քննչական ծառայության պետ, Արդարադատության երկրորդ դասի պետական խորհրդական։
Ծնվել է դարբնի ընտանիքում։


== Կրթություն ==
Ավարտել է Արամուսի միջնակարգ դպրոցը։
1974 թ. ավարտել է Երևանի պետական համալսարանի իրավաբանական ֆակուլտետը։
1984 թ. ավարտել է Լենինգրադի քննիչների վերապատրաստման ինստիտուտը։


== Աշխատանքային գործունեությունը ==
1974-1978 թթ. - Կարելական ԱՍՍՀ Սեգեժա քաղաքի Երկաթբետոնյա իրերի գործարանի իրավախորհրդատու։
1978-1982 թթ. - Պերմի մարզի Կոչևոյի շրջանի դատախազության քննիչ։
1982-1984 թթ. - Պերմի մարզի Կունգուր քաղաքի դատախազության ավագ քննիչ։
1984-1985 թթ. - Պերմի մարզային դատախազության ՀԿԳ ավագ քննիչ։
1985-1986 թթ. - ԽՍՀՄ գլխավոր դատախազի հրամանով գործուղվել է Ուզբեկական ՍՍՀ և ընդգրկվել ԽՍՀՄ դատախազության քննչական խմբում։
1986-1987 թթ. - ՀԽՍՀ դատախազի օգնական՝ առանձին հանձնարարությունների գծով՝ ընդգրկվելով քննչական վարչությունում քննվող քրեական գործով կազմված քննչական խմբում։
1987-1993 թթ. - ՀԽՍՀ դատախազին առընթեր հատկապես կարևոր գործերի քննիչ։
1993-1998 թթ. - ՀՀ դատախազին առընթեր հատկապես կարևոր գործերի ավագ քննիչ։
1998-1999 թթ. - ՀՀ գլխավոր դատախազության քննչական մասի պետ։
1999-2007 թթ. - ՀՀ գլխավոր դատախազության քննչական վարչության պետ, ՀՀ դատախազության կոլեգիայի և ատեստացիոն հանձնաժողովի անդամ։
ՀՀ Նախագահի 2007 թ. դեկտեմբերի 7-ի թիվ ՆՀ-288-Ա հրամանագրով նշանակվել է ՀՀ հատուկ քննչական ծառայության պետ։
ՀՀ Նախագահի 2013 թ. մայիսի 3-ի հրամանագրով ազատվել է ՀՀ հատուկ քննչական ծառայության պետի պաշտոնից։


== Պարգևներ և կոչումներ ==
Արդարադատության երկրորդ դասի պետական խորհրդական։
Օրինականության և իրավակարգի պահպանման գործում ունեցած նշանակալի ծառայությունների համար ՀՀ Նախագահի 2006 թ. սեպտեմբերի 13-ի հրամանագրով շնորհվել է ՀՀ վաստակավոր իրավաբանի կոչում։
ՀՀ գլխավոր դատախազի հրամանով պարգևատրվել է ՀՀ դատախազության պատվավոր աշխատողի կրծքանշանով,
ՀՀ պաշտպանության նախարարի հրամանով՝ «Մարշալ Բաղրամյան»,
ՀՀ ոստիկանության պետի հրամանով՝ «Համագործակցության ամրապնդման համար» մեդալով և անվանական զենքով, «ՀՀ ոստիկանության քննչական գլխավոր վարչության 45-ամյակ» կրծքանշանով։Հեղինակ է մի քանի տասնյակ մասնագիտական հոդվածների և վերլուծական նոթագրությունների։


== Ծանոթագրություններ ==
Կիիսա (գյուղ, Սաուգա շրջան)

Անվան այլ կիրառումների համար տե՛ս՝ ԿիիսաԿիիսա (էստ․՝ Kiisa), գյուղ Էստոնիայի Պյարնումաա նահանգի Սաուգա շրջանում։
2011 թվականի տվյալներով գյուղում բնակվում էր 84 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Լուսառատ

Լուսառատ (նախկին անվանումը՝ Շխլար), գյուղ Հայաստանի Արարատի մարզի Արարատի տարածաշրջանում, մերձարաքսյան դաշտավայրում։ Հեռավորությունը մարզկենտրոնից՝ 10 կմ հարավ-արևելք, բարձրությունը ծովի մակերևույթից՝ 815 մ։ Գյուղը հիմնադրվել է 1831 թ.: Վերանվանվել է Լուսառատ 1968 թ. դեկտեմբերի 26-ին։


== Բնակչություն ==
Ըստ Հայաստանի 2011 թ. մարդահամարի արդյունքների՝ Լուսառատի մշտական բնակչությունը կազմել է 2699, առկա բնակչությունը՝ 2412 մարդ։ Մինչև 1918-1920 թթ. բնակեցված է եղել ադրբեջանցիներով, այնուհետ ունեցել խառը հայ-ադրբեջանական բնակչություն։
Լուսառատի ազգաբնակչության փոփոխությունը.


== Տնտեսություն ==
Բնակչությունն զբաղվում է խաղողագործությամբ, պտղաբուծությամբ, կերային կուլտուրաների մշակությամբ, անասնապահությամբ։


== Պատմամշակութային կառույցներ ==
Լուսառատից դեպի հյուսիս գտնվում են Արտաշատ քաղաքատեղին (մ.թ.ա. 185 թ.) և Խոր Վիրապ վանական համալիրը (XVII-XIX դ.), սբ. Աստվածածին (XVII դ.) և սբ. Գևորգ (XVI դ.) եկեղեցիները։


== Տես նաև ==
Լուսառատի պատմության և մշակույթի անշարժ հուշարձանների ցանկ


== Ծանոթագրություններ ==
(9176) Ստրուչկովա

(9176) Ստրուչկովա (անգլ.՝ Struchkova), աստերոիդ աստերոիդների հիմնական գոտում։ Հայտնաբերվել է 1990 թվականի նոյեմբերի 15-ին Լյուդմիլա Չեռնիխի կողմից Նաուչնիում։
Միջին հեռավորությունը Արեգակից կազմում է 2,714264 ա. մ., առավելագույնը մոտենում է 2,4858 ա. մ. հեռավորության վրա և հեռանում 2,9427 ա. մ.։ Արեգակի շուրջ մեկ ամբողջական պտույտ է կատարում 1633,34 երկրային օրվա ընթացքում, իր ուղեծրով շարժվելով միջինում 0,220407 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 3,7° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9176) Ստրուչկովա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Դանկովկա (այլ կիրառումներ)

Դանկովկա, կարող է վերաբերել՝

Դանկովկա - գյուղ, Ուկրաինայի Վիննիցայի մարզի Իլինեցկոեի շրջանում
Դանկովկա - գյուղ, Ուկրաինայի Վիննիցայի մարզի Տուլչինի շրջանում
Քեյթի Հոլմս

Քեյթի Հոլմս (անգլ.՝ Katie Holmes, դեկտեմբերի 18, 1978(1978-12-18)[…], Թոլեդո, Օհայո, Օհայո), ամերիկյան դերասանուհի է։ Հայտնի է դարձել «Դոսնզ Կրիկ» հեռուստասերիալում նկարահանվելուց հետո։


== Կենսագրություն ==
Քեյթի Հոլմսը ծնվել է Օհայո նահանգի Թոլեդո քաղաքում։ Ընտանիքի հինգ երեխաներից ամենափոքրն էր։ Ունի 3 քույր և 1 եղբայր։ Հայրը փաստաբան է՝ ամուսնալուծությունների գործով մասնագիտացված։ Քեյթին ունի անգլիական, իռլանդական և գերմանական արմատներ։


== Ֆիլմագրություն ==


=== Դերակատարումներ ===


=== Պրոդյուսեր ===


=== Սցենարիստ ===


== Ծանոթագրություններ ==
Hammerheart

Hammerheart, Bathory խմբի հինգերորդ ալբոմը։ Այս ալբոմում շարունակվում է Blood Fire Death ալբոմով սկսված բլեք մետալի անցումը ոճին, որը հետագայում հայտնի դարձավ վիկինգ-մետալ անունով։
Ալբոմի կազմի ձևավորվել է Ֆրենկ Դիքսի «Վիկինգների հուղարկավորությունը» նկարի հիման վրա։


== Երգացանկ ==
Բոլոր երգերի հեղինակն է Куортон. 
2003 թվականին ավելացվել է 6 ստեղծագործություն։


== Մասնակիցներ ==
Quorthon — կիթառ, վոկալ
Kothaar — բաս-կիթառ
Vvornth — հարվածային գործիքներ
Սեն Ժերմեն դը Սալ

Սեն Ժերմեն դը Սալ (ֆր.՝ Saint-Germain-de-Salles), համայնք Ֆրանսիայում՝ Օվերն մարզի Ալյեի գավառում։ Մտնում է Շանտել կանտոնի կազմի մեջ։ Համայնքի շրջանը Մուլենն է։
Համայնքի INSEE կոդ՝ 03237։


== Բնակչություն ==
Համայնքի բնակչությունը 2008 թվականին կազմում էր 437 մարդ։


== Տնտեսություն ==
2007 թվականի տվյալներով 287 աշխատունակ տարիքի մարդկանցից (15-64 տարեկան) 210-ը տնտեսապես ակտիվ էին, 77-ը անգործունակ (ակտիվության ցուցանիշը 73,2 %, 1999 թվականին եղել է՝ 69,3 %)։ 210 աշխատունակ բնակիչներից 190-ը աշխատում էին (105 տղամարդ և 85 կին), անաշխատանք էին 20-ը (13 տղամարդ և 7 կին)։ 77 անգործունակ մարդկանցից 12-ը աշակերտներ կամ ուսանողներ են, 34-ը թոշակառու, 31-ը անաշխատունակ էին այլ պատճառներով։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Սեն Ժերմեն դե Սալ» (ֆրանսերեն)։ Արխիվացված օրիգինալից 2012-09-29-ին։ Վերցված է 2012-7-18 
«Սեն Ժերմեն դե Սալ» (ֆրանսերեն)։ cassini.ehess.fr։ Արխիվացված օրիգինալից 2013-01-12-ին։ Վերցված է 2012-12-31
1169

1169 թվական, ոչ նահանջ տարի, ըստ Գրիգորյան օրացույցի սկսում է չորեքշաբթի օրը։ Սա մեր թվարկության 1169 թվականն է, 
XII դարի 69-րդ տարին։


== Դեպքեր ==


== Ծնունդներ ==


== Մահեր ==
Ռուբեն Բ, Կիլիկիայի Հայոց իշխան (ծննդյան թիվը անհայտ)
Հայկական քաղաքագիտական հանդես

Հայկական քաղաքագիտական հանդես, ՀՔՀ (անգլ.՝ Armenian Journal of Political Science, ARJPS), քաղաքագիտական և քաղաքագիտությանն առնչվող միջգիտակարգային հետազոտությունների արդյունքներ ներկայացնող գրախոսվող գիտական հանդես։ Հանդեսի գլխավոր խմբագիրն է քաղաքական գիտությունների դոկտոր Տիգրան Թորոսյանը։


== Բովանդակություն ==
Հանդեսում հրապարակվող հոդվածների հիմնական ուղղություններն են հանդիսանում՝

Հետխորհրդային տրանսֆորմացիա. քաղաքագիտական և միջգիտակարգային հիմնախնդիրները,
Նոր աշխարհակարգի ձևավորման գործընթացը և Հարավային Կովկասում աշխարհաքաղաքական մրցակցության հիմնախնդիրները,
Հակամարտությունների կարգավորումը և լուծումը,
Պետական կառավարում. ժողովրդավարացման դժվարությունները և հեռանկարները,
Միջազգային հարաբերությունների հիմնախնդիրները և հաշտեցման գործընթացները,
Ինքնության պահպանման և միջազգային ինտեգրման զարգացման դիլեման,
Հայրենիք-սփյուռք փոխշահավետ հարաբերությունների ձևավորման հնարավորություններն ու խոչընդոտները։
Տպագրության են ընդունվում այլ հանդեսներում չտպագրված (օրիգինալ), գիտական նորույթ ունեցող հոդվածներ՝ հայերեն, անգլերեն և ռուսերեն լեզուներով։


== Խմբագրական խորհուրդ ==
Հանդեսի խմբագրական խորհրդի կազմի մեջ են մտնում մասնագետներ տարբեր երկրներից՝

 Տիգրան Թորոսյան (գլխավոր խմբագիր), քաղաքական գիտությունների դոկտոր, ԵՊԼՀ, Հայաստան։
 Սերջիու Չելակ, Միջազգային հետազոտությունների ռումինական ինստիտուտի նախագահ, Ռումինիա։
 Յուրի Գասպարյան, սոցիոլոգիական գիտությունների դոկտոր, ՀՊՄՀ, Հայաստան։
 Եժի Յասկիերնիա, իրավաբանական գիտությունների դոկտոր, Յան Կոչանովսկի համալսարան, Լեհաստան։
 Անդրեյ Մեդուշևսկի, փիլիսոփայական գիտությունների դոկտոր, տնտեսագիտության բարձրագույն դպրոց ազգային հետազոտական համալսարան, Ռուսաստան։
 Սերգեյ Մինասյան, Կովկասյան ինստիտուտ, Հայաստան։
 Կառլեն Միրումյան, փիլիսոփայական գիտությունների դոկտոր, ԵՊԼՀ, Հայաստան։
 Աննա Օհանյան, քաղաքական գիտությունների դոկտոր, Սթոունհիլ քոլեջ, ԱՄՆ։
 Ռայներ Շուլց, պատմական գիտությունների դոկտոր, Էսսեքսի համալսարան, Մեծ Բրիտանիա։
 Լևոն Շիրինյան, քաղաքական գիտությունների դոկտոր, ԵՊՄՀ, Հայաստան։
 Վիկտոր Սողոմոնյան, քաղաքական գիտությունների դոկտոր, Վալերի Բրյուսովի անվան Երևանի պետական լեզվահասարակագիտական համալսարան, Հայաստան։
 Ալբերտ Ստեփանյան, պատմական գիտությունների դոկտոր, ԵՊՀ, Հայաստան։
 Իրինա Սեմենենկո, Ռուսաստանի ԳԱ Համաշխարհային տնտեսության և միջազգային հարաբերությունների ինստիտուտ, Ռուսաստան։
 Պետրա Ստիկով, Լյուդվիգ-Մաքսիմիլիանս Համալսարան, Մյունխեն, Գերմանիա։
 Թալին Տեր-Մինասյան, պատմական գիտությունների դոկտոր, ԻՆԱԼԿՕ, Ֆրանսիա։
 Լևոն Զէքյան, փիլիսոփայական գիտությունների դոկտոր, Վատիկանի արևելագիտության ինստիտուտ, Իտալիա։


== Ծանոթագրություններ ==
Վագիֆ Մուստաֆա-Զադեի տուն-թանգարան

Վագիֆ Մուստաֆա-Զադեի տուն-թանգարան(ադրբ.՝ Vaqif Mustafazadənin ev-muzeyi), տուն-թանգարան, որտեղ ապրել է ադրբեջանցի ջազ երգահան և երաժիշտ Վագիֆ Մուստաֆա-Զադեն 1940-1979 թվականներին։ Թանգարանը գտնվում է Բաքվում, Վագիֆ Մուստաֆա-Զադե փողոցում։


== Պատմություն ==
Վագիֆ Մուստաֆա-Զադեի տուն-թանգարանը հիմնադրվել է 1989 թվականի հուլիսի 28-ին։ 1994 թ-ին եղել է Ադրբեջանի երաժշտական մշակույթի պետական թանգարանի մասնաճյուղը։ 1989-1997 թվականներին թանգարանի տնօրենը եղել է  Զիվար Ալիևան։ 2005 թվականի մարտի 16-ին տեղի ունեցավ թանգարանի բացումը Վագիֆ Մուստաֆազադեի ծննդյան 65-ամյակի կապակցությամբ։ 1997 թվականից թանգարանի տնօրեն Աֆակ Ալիևանն է։
Թանգարանում առկա են 1214 նյութեր, այդ թվում Վագիֆ Մուստաֆազադեի կյանքին և աշխատանքին վերաբերող լուսանկարներ, պաստառներ, սկավառակներ, փաստաթղթեր և անձնական իրեր։ Թանգարանը բաղկացած է 3 սենյակից։ Թանգարանում նաև կա Վագիֆ Մուստաֆա-Զադեի դուստրին պատկանող դաշնամուր։ 


== Պատկերասրահ ==

		
		
		


== Տես նաև ==
Վագիֆ Ազիզ օղլի Մուստաֆա-Զադե
Ադրբեջանի պատմության թանգարան (Բաքու)
Ադրբեջանի արվեստի ազգային թանգարան
Բաքվի ժամանակակից արվեստի թանգարան
Նիզամի Գյանջևիի անվան ադրբեջանական գրականության թանգարան
Ջալիլ Մամեդկուլիզադեի տուն-թանգարան


== Ծանոթագրություններ ==
Խանասորի լեռնանցք

Խանասորի լեռնանցք, գտնվում է Հայկական լեռնաշխարհի Վասպուրականի (Կոտուրի) լեռնաշղթայի հարավում 2509 մ բարձրության վրա։ Ուրմիա լճի ավազանը կապում է Վանա լճի ավազանին։ Այստեղ են գտնվում նաև Խանասոր քաղաքի փլատակները։ Ձմռանը փակվում է։


== Տես նաև ==
Խանասորի Արշավանք


== Արտաքին հղումներ ==
Խանասորի մասին armenianhouse կայքում
Բոնսոն (Ծովափնյա Ալպեր)

Բոնսոն (ֆր.՝ Bonson), կոմունա Ֆրանսիայի հարավ-արևելքում՝ Պրովանս-Ալպեր-Լազուրե ափ շրջանի Ծովափնյա Ալպեր դեպարտամենտի Նիցցա շրջանի Վանս կանտոնում։ Մինչև 2015 թվականի մարտը կոմունան վարչականորեն ընդգրկված էր Ռոկեստերոն լուծարված կանտոնի կազմում (Նիցցա շրջան)։
Կոմունայի տարածքը կազմում է 6.72 կմ², 2006 թվականին բնակչությունը կազմել է 663 մարդ աճի միտումով, 2012 թվականին՝ 706 մարդ, բնակչության խտությունը՝ 105.1 մարդ/կմ²։


== Բնակչություն ==
Կոմունայի բնակչությունը 2011 թվականին կազմել է 686 մարդ, 2012 թվականին՝ 706 մարդ.

Բնակչության թվաքանակի դինամիկան։


== Տնտեսություն ==
2010 թվականին աշխատունակ տարիքի (15-64 տարեկան) 463 բնակիչներից 349-ը եղել են տնտեսապես ակտիվ, 114-ը՝ ոչ ակտիվ (ակտիվության գործակիցը կազմել է 75.4 %, 1999 թվականին եղել է 73.2 %: Աշխատունակ տարիքի 349 ակտիվ բնակիչներից աշխատում էին 333-ը (180 տղամարդ և 153 կին), 16 հաշվառված էին որպես գործազուրկ (9 տղամարդ և 7 կին)։ Աշխատունակ տարիքի 114 ոչ ակտիվ բնակիչներից 40-ը եղել են աշակերտներ կամ ուսանողներ, 39-ը՝ թոշակառուներ, իսկ 36-ը՝ ոչ ակտիվ են եղել այլ պատճառներով։
2010 կոմունայում հաշվառված են եղել 279 հարկատու տնային տնտեսություններ, որտեղ ապրում էր 172 մարդ։ Մեկ հարկատուին բաժին ընկնող շահույթը կազմել է 21484 եվրո։


== Ծանոթագրություններ ==


== Արտաքին հղումներ ==
Բոնսոն կոմունայի քաղաքապետարանի պաշտոնական կայք (ֆր.)
Բալդիսերո Տորինեզե

Բալդիսերո Տորինեզե (իտալերեն՝ Baldissero Torinese, պիեմ.՝ Baudsé), կոմունա Իտալիայում, գտնվում է Պիեմոնտ մարզի Թուրին գավառում։
Բնակչությունը՝ 3.647 մարդ (2008 թվականի տվյալներով), բնակչության խտությունը կազմում է՝ 243 մարդ/կմ²։ Մակերեսը՝ 15 կմ²։ Փոստային ինդեքս՝ 10020. Հեռախոսային կոդ՝ 011.
Բնակավայրի հովանավորն է համարվում 4-րդ դարում ապրած ու նահատակված սուրբ Ժուլիան Բրիուդեցին (հայտնի է նաև Ժուլիան Օվեռնցի անվանումով)։


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար։ 011 9408008
Էլեկտրոնային հասցե։ segreteria.baldissero.torinese@reteunitaria.piemonte.it
Պաշտոնական կայք։ http://www.baldisserotorinese.it/


== Արտաքին հղումներ ==
Բնակավայրի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Բրեժու

Բրեժու (պորտ.՝  Brejo), համայնք Բրազիլիայում՝ Մարանիան նահանգի կազմում։ Մունիցիպալիտետ, Մարանիան նահանգի արևելյան մարզում։ Մտնում է Շապադինիայի գավառի կազմի մեջ։ Բնակչությունը կազմում է 30 073 մարդ՝ 2006 թվականի տվյալներով։ Գրավում է 1 074,500 կմ2 տարածք։ Բնակչության խտությունը՝ 28,0 մարդ/կմ²։


== Պատմություն ==
Քաղաքը կազմավորվել է 1870 թվականի հուլիսի 11-ին։


== Վիճակագրություն ==
Համախառն ներքին արդյունքը, 2003 թվականի դրությամբ, կազմում է 45.974.642,00 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Համախառն ներքին արդյունքը մեկ շնչի հաշվով, 2003 թվականի դրությամբ, կազմում է 1.590,87 ռեալ (տվյալները՝ Բրազիլիայի աշխարհագրության և վիճակագրության ինստիտուտի)։
Մարդկային ներուժի զարգացման ինդեքսը, 2000 թվականի դրությամբ, կազմում է 0,552 (տվյալները՝ ՄԱԿ-ի զարգացման ծրագրի)։


== Արտաքին հղումներ ==
Բրեժուի մասին(չաշխատող հղում)
Սուրեն Պետրոսյան (զինվորական գործիչ)

Սուրեն Գրիգորի Պետրոսյան (դեկտեմբերի 15, 1916(1916-12-15), Լեռնային Ղարաբաղ, Ադրբեջան - նոյեմբերի 25, 1996(1996-11-25), Երևան, Հայաստան), 2-րդ ուկրաինական ճակատի 52-րդ բանակի 5-րդ գվարդիական օդադեսանտային բրիգադի գումարտակի հրամանատար, գվարդիայի ավագ լեյտենանտ, Խորհրդային Միության հերոս։


== Կենսագրություն ==
Պետրոսյանը ծնվել 1916 թվականի դեկտեմբերի 15-ին գյուղացու ընտանիքում։ Ազգությամբ հայ է։ 1939 թվականից ծառայել է Կարմիր բանակում։ 1942 թվականին անցել է անձնակազմի կատարելագործման դասընթացներ։ 1942 թվականի սեպտեմբերից կռվել է Հայրենական մեծ պատերազմի ճակատներում։
Հատկապես աչքի է ընկել Դնեպրի համար անցկացվող մարտում։ 2-րդ ուկրաինական ճակատի 5-րդ գվարդիական օդադեսանտային բրիգադի 3-րդ գումարտակը Պետրոսյանի գլխավորությամբ բրիգադի կազմում ափ էր իջեցվել Չերկասիի մարզի Չերկասիի շրջանում, գրավել և պահում էր Դնեպրի արևմտյան ափին գտնվող մարտահենադաշտը։ Մինչև 1943 թվականի նոյեմբերի 20-ը գումարտակը ռեյդեր է իրականացրել հակառակորդի թիկունքում։ 2 ամիս տևող կռվում Պետրոսյանի գումարտակը ոչնչացրել է հակառակորդի գումարտակը Պոտոկ գյուղում, հարձակվել Նիկոլաևկա գյուղի վրա, գրավել Ելիզավետկայի և Դուբիևկայի հենակետերը։
ԽՍՀՄ Գերագույն խորհրդի նախագահության հրամանով 1944 թվականի ապրիլի 24-ին գերմանաֆաշիստական ուժերի դեմ մղած մարտերում ցուցաբերած արիության, խիզախության և հերոսության համար գվարդիայի ավագ լեյտենանտ Սուրեն Գրիգորի Պետրոսյանին շնորհվել է Խորհրդային Միության հերոսի կոչում՝ Լենինի և համար 2731 «Ոսկե աստղ» շքանշանների պարգևատրմամբ։
1945 թվականից կապիտան Պետրոսյանը գտնվել է պահեստազորում։ Աշխատել է կուսակցության Կիրովականի շրջկոմում։ Այնուհետև ծառայել է Հայաստանի ներքին գործերի նախարարության մարմիններում, որտեղից ազատվել է 1973 թվականին ոստիկանության փոխգնդապետի կոչումով։ Ապրել է Երևանում։ Մահացել է 1996 թվականի նոյեմբերի 25-ին։


== Տես նաև ==
Հայրենական մեծ պատերազմի ժամանակ Խորհրդային Միության հերոսի կոչում ստացած հայերի ցանկ
Հայրենական մեծ պատերազմ
Միհրան Բաստանջյան


== Ծանոթագրություններ ==


== Գրականություն ==
Герои Советского Союза: Краткий биографический словарь / Пред. ред. коллегии И. Н. Шкадов. — М.: Воениздат, 1988. — Т. 2 /Любов — Ящук/. — 863 с. — 100 000 экз. — ISBN 5-203-00536-2.
Золотые Звёзды Азербайджана. Баку, 1975.


== Արտաքին հղումներ ==
 Սուրեն Պետրոսյան (զինվորական գործիչ) «Երկրի հերոսներ» կայքում
Երկինք

Երկինք, տարածք Երկրի մակերևույթի վերևում կամ ցանկացած այլ աստղագիտական օբյեկտի վերևում։


== Երկրի երկինքը ==
Երկրային երկնքի տեսարանը կապված է ժամանակից, տարվա եղանակից և օրվա եղանակից։ Նրա վրա հաճախ երևում են ամպեր և Երկրի արբանյակը՝ Լուսինը։ Երկրային երկնքի տեսարանը ինքնաթիռից, որը թռչում է ամպերի վերևով, կարող է տարբերվել երկրից երևացող երկնքից։
Անամպ ցերեկային երկինքը ներկված կապույտ գույնով։ Արևի ծագման և մայր մտնելու ժամանակ հայտնվում են դեղինի, նարնջագույնի և կարմիրի երանգներ։
Գիշերը երկնքի կապույտ գույնը փոխվում է համարյա սևի։ Կարող են հստակ երևալ Լուսինը, աստղերը և աստղագիտական օբյեկտները։
Անամպ ցերեկային երկինքը կապույտ է, քանի որ օդը, ավելի ճշտգրիտ կասեցված մասնիկներում, խտության տատանումներից երկնքւմ տարածվում է կապույտը։ Դրա շնորհիվ, եթե նայենք երկնքին Արևի տեսանկյունից, մենք կտեսնենք կապույտ գույնը, արդյունքը մեծ քանակությամբ կապույտի, մանուշակագույնի և այլ գույների խարնուրդ է։ Մայրամուտի և արևածագի ժամանակ թեթև ալիքը ավելի շատ ճանապարհ է անցնում մթնոլորտում։ Դրա պատճառով կապույտի մեծ մասը և նույնիսկ կանաչ գույնը մի կողմ են գնում այն ժամանակ, երբ արևի ուղիղ գիծն է, ինչպես նաև ամպերի լուսավորումը և հորիզոնին մոտ գտնվող երկինքը ներկվում են կարմիր գույնի։
Ներթափանցման ու կլանման գլխավոր պատճառներն են լույսի թուլացումը մթնոլորտում։ Ներթափանցումը փոփոխվում է ինչպես գործառույթը հարաբերության տրամագծի խորտակված մասնիկների և լուսի երկար ալիքների։ Երբ այդ հարաբերությունը ավելի քիչ է քան 1/10, առաջանում է Ռելիեֆային խորտակում։
Պատմական դիտարկումներով, երկիրն ու երկինքը հանդիսանում են տարրերի և աստվածների նախադրյալները։
Ղազ-ղազ

Ղազ-ղազ, տղամարդկանց հայկական ժողովրդական խմբապար։ Նմանողական շարժումներով տոտեմական թռչնապար է։ Տարածված է Հայաստանի հատկապես դաշտավայրային շրջաններում։ Պարն ունի գլուխ՝ մայր, և պոչ՝ թոփալ ղազ։ Բոլոր պարողներն ունեն դալար ճիպոտներ (մտրակներ)։


== Նկարագրություն ==
«Մայրը» պարելու ընթացքում աստիճանաբար հանում է շորերը (ներկայացնում է շարժումներով), մյուսները կրկնում են։ Ուշացողներին մտրակում են։ Պարաքայլը ոտք փոխելն է։ Պարեղանակը մեկն է և անընդհատ կրկնվում է տարբեր վարիացիաներով։ Ամեն շրջան ունի իր տարբերակը և անունը (Զոփի, Ցալլի, Կյազկյազ ևն)։
Դավիդկովո (գյուղ, Վյազեմսկի շրջան)

Դավիդկովո (ռուս.՝ Давыдково), գյուղ Ռուսաստանի Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 1 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցիկլոպարաֆիններ

Ցիկլոպարաֆիններ, ցիկլոալկաններ, օղակաձև կառուցվածքով մոլեկուլներ ունեցող սահմանային ածխաջրածիններ։ Ցիկլոպարաֆինի ընդհանուր բանաձևն է CnH2n։ Մոլեկուլները բաղկացած են իրար միացած մեթիլենային խմբերից (–CH2–), այդ պատճառով անվանվում են նաև բազմամեթիլենային ածխաջրածիններ կամ բազմամեթիլեններ։ Հատկություններով նման են սահմանային ածխաջրածիններին։ Պարզագույն ներկայացուցիչը ցիկլոպրոպանն է, որը ջրում չլուծվող գազ է (եռում է 32,8 °C–ում)։ Ունի չհագեցած ածխաջրածինների հատկությունները, օգտագործվում է նարկոզի համար։ Ցիկլոբութանը (քառամեթիլեն) թույլ հոտով, անգույն գազ է (եռում է 12,9 °C–ում), ջրում չի լուծվում։ Նրա ֆտորածանցյալը՝ ութֆտորցիկլոբութանը (C4F8) օգտագործվում է որպես ֆրեոն։ Ցիկլոպենտանը (հնգամեթիլեն) և ցիկլոհեքսանը (վեցամեթիլեն) բնորոշ հոտով, անգույն հեղուկներ են, փոքր քանակներով պարունակվում են նավթերում (նավթեններ)։ Ցիկլոհեքսանը բազմաթիվ նյութերի (ցիկլոհեքսանոլ, կապրոլակտամ, ադիպինաթթու, պոլիամիդներ ևն)  ստացման հումք է։ Այն ստանում են բենզոլի կատալիտիկ հիդրմամբ։
Ուիլյամ Համֆրիս պատկերասրահ

Ուիլյամ Համֆրիս պատկերասրահ (անգլ.՝ William Humphreys Art Gallery), պատկերասրահ Հարավային Աֆրիկայի Քիմբերլի քաղաքում։ Բացվել է 1952 թվականին, անվանվել է ի պատիվ պատկերասրահի գլխավոր հովանավոր Ուիլյամ Բենբաու Համֆրիսի (1889–1965):


== Պատմություն ==
1948 թվականին Վիլյամ Համֆրիսը Քիմբերլի քաղաքին նվիրեց 16 և 17-րդ դդ. հոլանդացի և ֆլամանդացի հին վարպետների, բրիտանական և ֆրանսիական գեղանկարների, անտիկ կահույքի և արվեստի այլ գործերի իր անձնական հավաքածուի մեծ մասը։ Պատկերասրահի հավաքածուի միջուկը ձևավորելու համար հավաքածուն համալրվեց հարավաֆրիկյան արվեստի նմուշներով, որոնք հավաքագրվել էին Քիմբերլի Աթենեյի և Մաքս Գրինբերգի ժառանգության արվեստի բաժնի անդամների կողմից։ Դրանց ավելացվել է Համֆրիսի փախառյալ և Ուիլյամ Թիմլինի հավաքածուն, De Beers Consolidated Mines Limited-ի անորոշ ժամկետով փոխառված հավաքածուն։
Ձեռք են բերվել նաև Մեյեր հավաքածուի եվրոպական և արևելյան ճենապակին և «Լոուսոն» հին վարպետների գծանկարներն ու տպագրական գործերը։ Ուիլյամ Համֆրիս պատկերասրահի ուշադրության կենտրոնում է հարավաֆրիկյան արվեստի ստեղծագործությունների հավաքածուն՝  արվեստի տեղեկատու գրադարան ստեղծելու համար։
Ի լրումն իր հավաքագրման և ցուցադրման գործառույթների՝ Ուիլյամ Համֆրիս պատկերասրահը գործում է որպես կրթական և մշակութային կենտրոն, շրջիկ ցուցահանդեսներով հանդես գալիս Հյուսիսային Կապում գտնվող գյուղական քաղաքներում։


== Ծանոթագրություններ ==


== Արտաքին հղումներ ==
Harrison Philip (2005)։ Arts and Culture (անգլերեն)։ New Africa Books։ ISBN 9780864865656
Հիմա ժամանակներն ուրիշ են

Հիմա ժամանակներն ուրիշ են, 1965 թվականին «Վրացֆիլմ» կինոստուդիայում նկարահանված գեղարվեստական կատակերգություն։ Ֆիլմի ռեժիսորն է Միխայիլ Ճիաուրելին, բեմադրող նկարիչն է Սերապիոն Վացաձեն։
Վիլմը նկարահանվել է Ավքսենտի Ցագարելիի համանուն պիեսի հիման վրա։ Այն հեղինակի առաջին պիեսն էր, իսկ ֆիլմը դարձավ Միխայիլ Ճիաուրելիի նկարահանած վերջին ֆիլմը։


== Սյուժե ==
Ֆիլմի գործողությունները տեղի են ունենում 1861 թվականին Թիֆլիսում։ Պատկերված է վրացական անկրկնելի կոլորիտը՝ վարպետ արհեստավորներ, հովանոցներով տիկիններ, կինտոներ։ Քիչ առաջ քաղաքային հրապարակում հայտարարվել է, որ Ռուսական կայսրությունում չեղյալ են համարվել ճորտատիրական կարգերը։
Երիտասարդ արհեստավոր Գոգիան (Գեորգի Շենգելայա) սիրահարված է Տասիային (Սոֆիկո Ճիաուրելի), ով հասարակ գյուղացու աղջիկ է։ Նրանց երջանկությամբ ուրախանում են նաև նրանց ընկերներն ու հարևանները, սակայն ծեր կոմսն ուզում է կնության վերցնել Տասիային։


== Դերերում ==
Սոֆիկո Ճիաուրելի - Տասիա
Գեորգի Շենգելայա - Գոգիա
Ակակի Խորավա - Գիա
Վասիլ Գոձիաշվիլի - Ավետիք
Արչիլ Գոմիաշվիլի - Կախտա
Եկատերինա Վերուլաշվիլի
Ակակի Կվանտալիանի - Լազար
Սերգեյ Մարտինսոն - կոմս Մարտինսոն
Վերիկո Անջափարիձե - կոմսուհի
Վախթանգ Նինուա - կոմս
Կախի Կավսաձե - կոմս
Մարիա Դավիթաշվիլի
Կոտե Դադուշվիլի
Նինա Չխեիձե - կոմսուհի
Էդիշեր Մագալաշվիլի
Կոտե Տոլորայա
Էմանուիլ Ապխաիձե
Էդիշեր Զաքարիաձե
Դմիտրի Կիպիանի - կոմս
Գիվի Թոխաձե


== Աղբյուրներ ==
«Հիմա ժամանակներն ուրիշ են» Archived 2016-03-07 at the Wayback Machine. ֆիլմը russiancinema.ru կայքում (ռուս.)
«Հիմա ժամանակներն ուրիշ են» ֆիլմը kino-teatr.ru կայքում (ռուս.)
«Հիմա ժամանակներն ուրիշ են» ֆիլմը kinopoisk.ru կայքում (ռուս.)
Բերդյաշ (գյուղ, Կարաիդելսկի շրջան)

Անվան այլ կիրառումների համար տե՛ս՝ ԲերդյաշԲերդյաշ (ռուս.՝ Бердяш, բաշկիրերեն՝ Бәрҙәш), գյուղ Ռուսաստանի Բաշկորտոստան հանրապետության Կարաիդելսկի շրջանի կազմում։
Բնակչությունը 2009 թվականին գրանցված տվյալներով կազմում էր 144 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տավանիասկո

Տավանիասկո (իտալերեն՝ Tavagnasco), կոմունա Իտալիայի Պիեմոնտ մարզի Թուրին գավառում։
Բնակչությունը՝ 820 մարդ (2008 թվականի տվյալներով)։ Բնակչության խտությունը՝ 103 մարդ/կմ²։ Տարածքը՝ 8 կմ²։ Փոստային ինդեքսը՝ 10010։ Հեռախոսային կոդը՝ 0125։


== Ժողովրդագրություն ==
Բնակչության թվաքանակի փոփոխությունները. 


== Արտաքին հղումներ ==
Վիճակագրության ազգային ինստիտուտ (իտալ.)
http://www.istat.it/english/ Archived 2009-12-07 at the Wayback Machine.
Արտաշես Անտոնյան (ֆուտբոլիստ)

Անվան այլ կիրառումների համար տե՛ս՝ Արտաշես Անտոնյան (այլ կիրառումներ)Արտաշես Անտոնյան (ծնվ. 1980 թվականի հունվարի 15-ին, Հայկական ԽՍՀ, ԽՍՀՄ), նախկին հայ ֆուտբոլիստ, պաշտպան։ Կարիերայի մեծ մասն անցկացրել է Գյումրիի Շիրակում և երևանյան Միկայում։


== Ակումբային կարիերա ==
2009 թվականի առաջնության՝ 22-րդ տուրում, խաղալով Գանձասարում՝ Միկայի դեմ, համառ պայքարի ժամանակ նա բախվեց հակառակորդի պաշտպաններից մեկի՝ Աղվան Մկրտչյանի հետ։ Արդյունքում Անտոնյանը ստացավ ոտքի ջարդվածք։ Երեք ամսվա ընթացքում նա դժվարությամբ ապաքինվեց։ Նա կարողանում էր քայլել առանց հաշմանդամի սայլակի, բայց ոչ շատ երկար։ Շարունակվող ապաքինումը ցույց տվեց, որ Անտոնյանն ամբողջությամբ խաղալ չի կարող։ Այդպիսով՝ Անտոնյանի կարիերան վաղաժամ ավարտվեց։


== Հանդես գալու արդյունքները ==


== Հաջողություններ ==
 Հայաստան Շիրակ
Հայաստանի առաջնության արծաթե մեդալակիր՝ 2002
Հայաստանի առաջնության բրոնզե մեդալակիր՝ 2003
Հայաստանի սուպերգավաթակիր՝ 2003
 Հայաստան Միկա
Հայաստանի առաջնության արծաթե մեդալակիր՝ 2005
Հայաստանի առաջնության բրոնզե մեդալակիր՝ 2006, 2007
Հայաստանի գավաթակիր՝ 2005, 2006
Հայաստանի սուպերգավաթակիր՝ 2006
Հայաստանի սուպերգավաթի փոխչեմպիոն՝ 2007
 Հայաստան Արարատ
Հայաստանի առաջնության արծաթե մեդալակիր՝ 2008
Հայաստանի գավաթակիր՝ 2008


== Հղումներ ==
Պռոֆիլը պաշտոնական կայքում ՖՖԱ (ռուս.)
Պռոֆիլը footballdatabase.eu (անգլ.)
Պռոֆիլը soccerway.com (անգլ.)
Մարիա Հաուել

Վանդա Մարիա Հաուել (անգլ.՝ Wanda Maria Howell, 20-րդ դար, Gastonia, Հյուսիսային Կարոլինա, ԱՄՆ), ամերիկացի դերասանուհի, երգչուհի և կոմպոզիտոր։


== Կենսագրությունը ==
Վանդա Մարիա Հաուելը ծնվել է մայիսի 11-ին Գաստոնիում (Հյուսիսային Կարոլինա, ԱՄՆ)։ 1995-2001 թվականներին Մարիան ապրում է Օկինավայում (Ճապոնիա)։ Հաուելը սովորել է կենսաբանության ու քիմիայի քոլեջում և ավարտել Ուինստոն-Սալեմի պետական համալսարանը։


== Կարերա ==
Մարիան կինոյում իր նորամուտը կատարեց 1985 թվականին «Մանուշակագույն դաշտի ծաղիկներ» ֆիլմում խաղալով Եկեղեցական երգչախմբի մենակատարի դեր։ Ընդհանուր առմամբ, Հաուելը խաղացել է ավելի քան 30 ֆիլմերում և հեռուստասերիալներում։ Նա նա հայտնի է ֆիլմերի և հեռուստասերիլների այնպիսի դերերով ինչպիսիք են՝ «Հոր աղջիկ» ֆիլմում կնոջ դերով (2007), «Վամպիրի օրագրերը» հեռուստասերիալում Միսիս Հալպերնի/Այանի դերով (2009-2011), «Անտեսանելի կողմը» ֆիլմում «CPS»-ի բարեկեցիկ աշխատակցուհու դերով (2009), «Ինչ սպասել, երբ երեխա ես սպասում» ֆիլմում բժիշկ Ջուլս Բակսերի դերով և «Սոված խաղեր։ Եվ բոցավառվող բոց» ֆիլմում Սիդերի դերով (2013)։


== Ընտրված ֆիլմագրություն ==
Դերասանուհի


== Ծանոթագրություններ ==
Չագան (Ուրալի վտակ)

Չագան (ռուս.՝ Чаган) գետ, որը գտնվում է Ռուսաստանի Օրենբուրգի մարզում և Արևմտյան Ղազախստանի շրջանում։ Գետը Ուրալի աջ վտակն է, որի մեջ թափվում է Ուրալսկ քաղաքի շրջանով։ Գետի երկարությունը 264 կմ է, ջրահավաք ավազանի մակերեսը՝ 7530 կմ²։ Ջրի միջին ծախսը 7,7 մ³/վրկ․ է։
Ջրառատ է միայն գարնան ամիսներին։ Առաջացնում է բավականաչափ մեծ հեղեղումներ և լավ ոռոգվող մարգագետիններ։ Գետի վտակը՝ Մեծ Չագանը, սկիզբ է առնում Oբշչիյ Սիրտ լեռնաճյուղավորման հարավ֊արևմուտքից։


== Վտակներ ==
Առավել խոշորը՝ Դերկուլ (գետաբերանից 1 կմ հեռու)։

17 կմ։ Դերկուլ
29 կմ։ Կրուտայա
Ռուսաստանի և Ղազախստանի սահման
131 կմ։ Տալովայա
168 կմ։ Գրյազնուշկա
198 կմ։ Բաշկիրկա
227 կմ։ Մալիյ Չագան
249 կմ։ Կամենկա


== Անվան ստուգաբանություն ==
Թաթարերենից թարգմանած՝ «թխկի»։ Հնարավոր է, որ այս տերմինը առաջացել է կալմիկերեն «ցագան» բառից, որը նշանակում է «սպիտակ»։ Ղազախների մոտ գետն ունի նաև երկրորդ անվանում՝ Ակսու (ղազախերենից՝ «Սպիտակ ջուր»)։


== Ծանոթագրություններ ==
Անտոնիո Ռյուդիգեր

Անտոնիո Ռյուդիգեր (գերմ.՝ Antonio Rüdiger, մարտի 3, 1993(1993-03-03), Բեռլին, Գերմանիա), Գերմանացի ֆուտբոլիստ, Ռեալ Մադրիդ ֆուտբոլային ակումբի և Գերմանիայի ազգային հավաքականի պաշտպան։


== Ակումբային կարիերա ==
Ռյուդիգերը Շտուտգարտի ակադեմիայում հայտնվել է 2011 թվականին։ Շտուտգարտ II-ի կազմում իր անդրանիկ հանդիպումը անցկացրել է նույն թվականի հուլիսի 23-ին 3-րդ Բունդեսլիգայի հերթական տուրի Արմինիա Բիլեֆելդի դեմ խաղում։
2012 թվականի հունվարի 29-ին Ռյուդիգերը առաջին անգամ խաղադաշտ դուրս եկավ Շտուտգարտի առաջին թիմի կազմում Մյոնխենգլադբախի Բորուսսիայի դեմ խաղում։
2013 թվականի ապրիլի 19-ին Ռյուդիգերը երկարաձգեց պայմանագիրը Շտուտգարտի հետ մինչև 2017 թվականի հունիսը։
2015 թվականի օգոստոսի 17-ին վարձավճարի հիմունքներով տեղափոխվեց իտալական Ռոմա, մի քանի ամիս անց իտալական ակումբը գնեց ֆուտբոլիստի ամբողջական տրանսֆերը։ 2022 թվականի հունիսի 2-ին  Ռյուդիգերը տեղափոխվեց Մադրիդի Ռեալ՝ որպես ազատ գործակալ՝ կնքելով չորս տարվա պայմանագիր՝ սկսած 2022–23 մրցաշրջանից։


== Ընտանիք ==
Ռյուդիգերի հայրը՝ Մաթիաս Ռյուդիգերն է, էթնիկ գերմանացի, իսկ մայրը՝ Լիլին, ծագումով Սիերա Լեոնեից է։ Ռյուդիգերը դավանում է իսլամական կրոնին։


== Ծանոթագրություններ ==


== Արտաքին հղումներ ==
Ռյուդիգերի պաշտոնական Ֆեյսբուքի էջը
Ռյուդիգերի պաշտոնական Տվիտերի էջը
Ռյուդիգերի պաշտոնական Ինստագրամի էջը
Ռյուդիգերը transfermarkt-ում
Ռյուդիգերը soccerbase.com-ում
Ռյուդիգերը WhoScored.com կայքում
Ռյուդիգերը Չելսիի պաշտոնական կայքում
Ռյուդիգերը Պրեմիեր Լիգայի պաշտոնական կայքում
Ռյուդիգերը ՈՒԵՖԱ-ի պաշտոնական կայքում
Ռյուդիգերը ՖԻՖԱ-ի պաշտոնական կայքում(չաշխատող հղում)
Ջերոլա Ալտա

Ջերոլա Ալտա (իտալերեն՝ Gerola Alta), կոմունա Իտալիայում։ Գտնվում է Լոմբարդիա մարզի Սոնդրիո գավառում։
Բնակչությունը կազմում է 249 մարդ, խտությունը կազմում է 7 մարդ/կմ²։ Տարածքը գրավում է 38 կմ²։ Էլեկտրոնային փոստ՝ 23010, հեռախոսային կոդ՝ 0342։


== Ժողովրդագրություն ==
Բնակչության թվաքանակի փոփոխությունները.


== Տվյալներ ==
Հեռախոս՝ 0342 690024
Էլեկտրոնային փոստ՝ info@comune.gerolaalta.so.it
Պաշտոնական կայք՝ http://www.comune.gerolaalta.so.it/


== Ծանոթագրություններ ==


== Արտաքին հղումներ ==
Պաշտոնական կայք (իտալ.)
Ազգային ինստիտուտի վիճակագրություն(իտալ.)
ինստիտուտի վիճակագրություն (անգլ.)(չաշխատող հղում)
Սուգով

Սուգով (ռուս.՝ Сугов), գետ Ռուսաստանում, հոսում է Կոմի Հանրապետությունով, Նենեցյան ինքնավար օկրուգով։ Գետաբերանը գտնվում է Պիժմա գետի աջ ափին՝ 12 կմ հեռավորության վրա։ Գետի երկարությունը կազմում է 19 կմ։


== Ջրագրության տվյալներ ==
Ռուսաստանի ջրային գրանցամատյանի տեղեկությունների համաձայն՝ գետը պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ Պեչորա, գետի ենթաավազանը՝ Պեչորա գետի ավազաների վտակները մինչև թափվելը Ուսա, գետի գետային ավազանը՝ Պեչորա։
Ըստ աշխարհագրական տեղեկատվական համակարգի՝ ջրային բաժնի տարածքում Ռուսաստանի Դաշնության պատրաստած դաշնային գործակալության ջրային ռեսուրսների՝

Ջրային օբյեկտի կոդը հանրային գրանցմամբ — 03050300212103000078779
Կոդը ըստ հիդրոլոգիական հետազոտության (ՌԴ) — 103007877
Ավազանի կոդը — 03.05.03.002
Ծավալի համարը ըստ ՌԴ-ի — 03
Թողարկումը ըստ ՌԴ-ի — 0


== Ծանոթագրություններ ==
Շոտլանդերեն (այլ կիրառումներ)

Շոտլանդերեն եզրը կարող է նշանակել.

Գերմանական շոտլանդերեն (Դաշտային շոտլանդերեն), արևմտա-գերմանական լեզու, որը տարածված է Շոտլանդիայի դաշտային մասում և Օլսթերում։
Գելական շոտլանդերեն (Gàidhlig), կելտական լեզու, որը տարածված է Հեբրիդյան կղզիներում և «հիմնական» Շոտլանդիայի մի մասում
Շոտլանդական անգլերեն, Շոտլանդիայում տարածված անգլերենի տեսակներից մեկը
Շոտլանդերեն (Scottish Language), Association for Scottish Literary Studies-ի կողմից հրապարակվող շոտլանդերենին նվիրված պարբերական։


== Տես նաև ==
Շոտլանդիայի լեզուներ
Թթվածնա-կոնվերտերային պրոցես

Թթվածնա-կոնվերտերային պրոցես, առանց վառելիքի ծախսի հեղուկ թուջը պողպատի վերամշակելու եղանակ, կատարվում է կոնվերտերում՝ թուջը վերևից տեխնիկապես մաքուր թթվածնով ներփչելու միջոցով։
Թթվածնա-կոնվերտերային պրոցես իրականացվում է հիմնային խեժա– դոլոմիտային աղյուսապատումով և խուլ հատակով կոնվերտերում։ Թթվածինն ավելի քան 10 կգ/սմ² ճնշմամբ ջրահովացվող ֆուրմերով տրվում է կոնվերտերի բկանցքի միջով։ Ֆոսֆորը կապող հիմնային խարամի առաջացման համար ներփչման սկզբում կոնվերտերի մեջ կիր են լցնում։ Փչման ազդեցությամբ թուջի խառնուկները (սիլիցիում, մանգան, ածխածին ևն) օքսիդանում են, անջատելով մեծ քանակությամբ ջերմություն, որի հետևանքով իջնում է խառնուկների պարունակությունը մետաղում և միաժամանակ, բարձրանում մետաղը հեղուկ վիճակում պահող ջերմաստիճանը։ Թթվածնա-կոնվերտերային պրոցեսի ընթացքը կախված է պրոցեսի ջերմաստիճանային ռեժիմից։ Կոնվերտացման ժամանակ օդային փչման (տես Բեսեմերյան պրոցես) փոխարեն թթվածնայինի կիրառումը թույլ է տալիս ստանալ փոքր քանակությամբ (0,002–0,006%) ազոտ պարունակող պողպատ։ Թթվածնա-կոնվերտերային պրոցեսի բարձր ջերմաստիճանը նպաստում է ածխածնի ինտենսիվ օքսիդացմանը, որի հետևանքով մետաղում լուծված թթվածնի պարունակությունը պակասում է մինչև 0,005– 0,01 %: 


== Տես նաև ==
Բեսեմերյան պրոցես
Գուտկո-Օժինկա

Գուտկո-Օժինկա (ուկրաիներեն՝ Гутко-Ожинка), գյուղ Ուկրաինայի Սումիի մարզի Սերեդինա-Բուդայի շրջանում։
2001 թվականի տվյալներով Գուտկո-Օժինկա գյուղում բնակվում էր 92 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Գրիգորևո (գյուղ, Բոգդանովսկոե գյուղական բնակավայր)

Անվան այլ կիրառումների համար տե՛ս՝ ԳրիգորևոԳրիգորևո (ռուս.՝ Григорьево), գյուղ Ռուսաստանի Սմոլենսկի մարզի Խոլմ-Ժիրովսկի շրջանի կազմում։
Բնակչությունը 2007 թվականին գրանցված տվյալներով կազմում էր 80 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ականանետ

Ականանետ, ողորկափող (չակոսված) հրանոթ, որից գագաթնահար հրաձգություն են կատարում ականներով։ Առաջին անգամ կիրառել են ռուսական զորքերը 1904-1905 թվականներին ռուս–ճապոնական պատերազմում։
Ի տարբերություն մյուս հրանոթների, ականանետը ունի պարզ կառուցվածք, սպասարկման հեշտ ձև, փոքր կշիռ, մեծ մանևրայնություն, կարճ տարածությունների վրա հրաձգություն կատարելու հնարավորություն։


== Տեսակներ ==
Ականանետը լինում է՝

միափող
բազմափող (ռեակտիվ)։Վերջինը հրաձգություն է կատարում ռեակտիվ արկերով (ականներով)։


== Պատկերասրահ ==

		
		
		
		
		
		
		
		


== Արտաքին հղումներ ==
Классификация минометов Archived 2012-05-24 at WebCite
«ТРАНШЕЙНАЯ АРТИЛЛЕРИЯ» Archived 2009-09-08 at the Wayback Machine.
Տոլոկս

Տոլոկս (իսպ.՝ Tolox), բնակավայր և մունիցիպալիտետ Իսպանիաում, գտնվում է Մալագա պրովինցիայում (Անդալուսիա ինքնավար համայնքում)։ Մունիցիպալիտետը գտնվում է Սեռա դե լաս Նիվես շրջանում։ Տարածքը կազմում է 94 կմ2։ Բնակչությունը՝ 2346 մարդ (2010 թվականի տվյալներով)։ Հեռավորությունը պրովինցիայի վարչական կենտրոնից՝ 55կմ։


== Արտաքին հղումներ ==
Պաշտոնական կայք
oficial de la Reserva de la Biosfera Sierra de las Nieves(չաշխատող հղում)
Կանեփի իրացումը Մակեդոնիայի Հանրապետությունում

Կանեփի իրացումը Մակեդոնիայի Հանրապետությունում օրենքի սահմաններում մասնակիորեն թույլատրելի է՝ որոշ սահմանափակումներով հանդերձ։ Կանեփազգիների ընտանիքին պատկանող այս բույսի իրացումը թույլատրելի է բացառապես բժշկական և առողջապահական նկատառումներով, իսկ վերջինիս ռեկրեացիոն յուրացումն ըստ Մակեդոնիայի Հանրապետության քրեական օրենսգրքի ենթադրում է քրեական պատասխանատվություն՝ օրենքով նախատեսված կարգով։
Կանեփի ռեկրեացիոն յուրացման սահմանափակումը պայմանավորված է այն հանգամանքով, որ բույսի ծաղիկը պարունակում է ՏՀԿ (տետրահիդրականաբիրոլ) կոչվող քիմիական բաղադրիչը։ Այն ծխող կամ նույնիսկ ուտող մարդիկ մտնում են ընդարմության մեջ, որի ազդեցության տակ կարող են անգիտակցաբար դառնալ կամայականության զոհ։


== Բժշկական նկատառումներով օգտագործում ==
Կանեփի (կամ օրենսդրորեն թույլատրելի այլ թմրամիջոցի) յուրացումն ու օրինական իրացումը չի արգելվում միայն այն պարագայում, երբ այն օգտագործվում է առողջապահական նկատառումներով՝ հիվանդանոցներում կամ այլ բուժհաստատություններում։ 2016 թվականի փետրվարի 9-ին Մակեդոնիայի Հանրապետության բարձրագույն օրենսդիր մարմնի առողջապահական հանձնաժողովը հաստատում է բժշկական մարիխուանայի օրինականացումը հաստատող իրավական ակտը։
Նույն թվականի հունիսի 1-ից օրենքն իրավական ուժ է ստանում և թմրանյութերը հայտնվում են երկրի դեղատներում։ Առանց դեղատոմսի թույլատրելի է գնել 0,2  տոկոսանոց քենագնինոիդ։ Այդ չափաբաժինը գերազանցող թմրանյութը գնելու համար պահանջվում է դեղատոմս։


== Իրացում ==
Մակեդոնիայի Հանրապետության տարածքում աճեցվում է սահմանափակ քանակությամբ կանեփ։ Դրանց մարգերը հիմնականում կենտրոնացված են Ալբանիայի հետ սահմանի երկայնքով։ Մարիխուանայի օրինականացումից հետո ապօրինի կերպով բույսի աճեցման դեպքեր գրեթե չեն գրանցվում։
Բույսի դեղատնային վաճառքի համար սահմանված է կայուն գնային համակարգ։


== Ծանոթագրություններ ==
Անորսալիների նոր արկածները

Անորսալիների նոր արկածները ( ռուս.` Новые приключения неуловимых), խորհրդային արկածային կինոնկար, որը նկարահանվել է 1968 թվականին` Էդմոնդ Քեոսայանի կողմից։ Համարվում է ԽՍՀՄ-ում հայտնի «Անորսալի վրիժառուները» կինոնկարի շարունակությունը և նկարահանվել է բազմաթիվ հանդիսատեսների խնդրանքով։ Առաջին ցուցադրությունը տեղի է ունեցել 1968 թվականի նոյեմբերի 4-ին։


== Սյուժե ==
Ֆիլմի գործողությունները ընթանում են 1920 թվականին` Ռուսաստանի քաղաքացիական պատերազմի ժամանակ։ Պատանի «վրիժառուները» հերթական առաջադրանքից վերադառնալու ճանապարհին, կարողանում են ցած գցել սպիտակգվարդիական ինքնաթիռը։ Գերևարված օդաչուի մոտից նրանք առգրավում են փաստաթղթեր, որոնք վկայում էին Ղրիմի շուրջ սպիտակգվարդիականների կողմից գաղտնի պաշտպանական ամրություններ կառուցելու և Պերեկոպի պարանոցը ամրացնելու մասին։
Չորս պատանի հետախույզ-հերոսները ուղևորվում են Յալթա (որտեղ ի դեպ գտնվում էր բարոն Վրանգելը), որը գտնվում էր սպիտակների ազդեցության գոտում։ Նրանց նպատակն է Սպիտակ բանակի շտաբը և հակահետախուզության պետ, գնդապետ Կուդասովի աշխատասենյակում գտնվող չհրկիզվող պահարանը, որտեղ պահվում է սպիտակների կողմից պաշտպանական ամրություններով շրջափակված շրջանների նախագիծը։
«Վրիժառուները» ներթափանցում են Ղրիմ և կանգ առնում ձկնորսական գյուղակում։ Դանկան փորձում է միջնորդի միջոցով դուրս գալ կոշկակար Սերդյուկի վրա, սակայն վերջինս զոհվում է։ Գնդապետի պահարանից նախագիծը հափշտակելու խորամանկորեն մշակված ծրագրի մեջ մտնում էր նաև գնդապետի օգնական, շտաբս-կապիտան Օվեչկինի հետ ծանոթությունը և հավաքագրումը, որի մասին «վրիժառուներին» հայտնել էր իրենց հին ծանոթ Բուբա Կաստորսկին։ Սակայն հերոսների ծրագիրը քիչ է մնում ձախողվեր, քանի որ Դանկային քաղաքում տեսնելով, նրան ճանաչել էր իրենց հին թշնամին` ատաման Բուրնաշը, ով գնդապետ Կուդասովին հայտնում է «վրիժառուների» մասին։ Դանկային հսկողության տակ են առնում, իսկ Բուբան մեծ դժվարությամբ է կարողանում դուրս պրծնել հակահետախուզության պետի ձեռքերից։ Այդ ընթացքում Օվեչկինը բացահայտում է նաև Վալերկայի ինքնությունը։
Կինոնկարը ավարտվում է «վրիժառուների» հերթական հաղթանակով, որը, սակայն, մռայլվում է Բուբա Կաստորսկու զոհվելով։


== Դերասանական կազմը ==


== Նկարահանող խումբ ==


== Ծանոթագրություններ ==
Ռեգիստան

Ռեգիստան (իրան. բառացի՝ ավազով ծածկված տեղ, ռեգ - ավազ և ստան - տեղ, տաջիկերեն՝ ռեգիստոն), հանդիսության հրապարակների անվանումը Միջին Արևելքի քաղաքներում։ Ամենանշանավորը Սամարղանդի Ռեգիստանն է՝ Միջին Ասիայի 15-17-րդ դարերի քաղաքաշինական արվեստի գլուխգործոցներից։ Այն հատակագծում ուղղանկյուն է՝ երեք կողմից (արևմտյան, հյուսիսային, արևելյան) շրջափակված մոնումենտալ, ճոխ հարդարված շքամուտքեր և սլացիկ մինարեթներ ունեցող՝ Ուլուգբեկի (1417-1420), Շիր Դոր (1619-1635/1636, ճարտարապետ Աբուլ Ջաբար, հարդարման վարպետ՝ Մուհամմեդ Աբբաս) և Տիլյա Կարի (1646/1647-1659-1660) մեդրեսեներով, որոնք ճարտարապետական անսամբլ են կազմում քաղաքաշինական «կոշ» սկզբունքի (Շիր Դոր մեդրեսեն Ուլուգբեկի մեդրեսեի հայելային կրկնությունն է) և պարզ ու հստակ համաչափ հարաբերությունների համակարգի կիրառման շնորհիվ։
Պետրո-Անովկա (գյուղ, Զենկովի շրջան)

Պետրո-Անովկա (ուկրաիներեն՝ Петро-Ганнівка), գյուղ Ուկրաինայի Պոլտավայի մարզի Զենկովի շրջանում։
2001 թվականի տվյալներով Պետրո-Անովկա գյուղում բնակվում էր 3 մարդ։ Բնակավայրը զբաղեցնում է 0,11 կմ² տարածք։ Բնակչության խտությունը կազմում էր 27,27 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)